9 'ஏறிச் சென்றார்' என்பதனால் அதன் முன்பு  மண்ணுலகின் கீழான பகுதிகளுக்கு அவர் இறங்கினார் என்று விளங்குகிறது அல்லவா?  10 கீழே இறங்கியவர்தான் எங்கும் நிறைந்திருக்கும்படி  எல்லா வானுலகங்களுக்கும் மேலாக ஏறிச் சென்றவர்.  11 அவரே சிலரைத் திருத்தூதராகவும் சிலரை இறைவாக்கினராகவும்,  வேறு சிலரை நற்செய்தியாளர்களாகவும் ஏற்படுத்தினார்.  12 திருத்தொண்டாற்ற இறைமக்களை ஆயத்தப்படுத்தவும்,  கிறிஸ்துவின் உடலைக் கட்டி எழுப்பவும் இவர்களை அவர் ஏற்படுத்தினார். 